Diari Oficial de la Generalitat Valenciana


Sumari del DOGV 2935, del 21-02-1997 (1997/836806)

ORDRE de 17 de febrer de 1977, de la Conselleria de Treball i Afers Socials, per la qual s'estableixen la línia de subvenció i els crèdits que han de finançar les ajudes per al manteniment de centres i/o concerts de places de Serveis Socials Especialitzats-Sector Discapacitats, així com el sistema de pagament i justificació de les ajudes incloses en l'Ordre de la Conselleria de Treball i Afers Socials, de 14 de novembre de 1996, per la qual es regulen i es convoquen les ajudes en matèria de serveis socials per a 1997.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2935

Data del DOGV
:   21-02-1997

Secció del DOGV
:   ALTRES DISPOSICIONS

Número del document
:   1997/836806


Data del document
:   17-02-1997

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 17 de febrer de 1977, de la Conselleria de Treball i Afers Socials, per la qual s'estableixen la línia de subvenció i els crèdits que han de finançar les ajudes per al manteniment de centres i/o concerts de places de Serveis Socials Especialitzats-Sector Discapacitats, així com el sistema de pagament i justificació de les ajudes incloses en l'Ordre de la Conselleria de Treball i Afers Socials, de 14 de novembre de 1996, per la qual es regulen i es convoquen les ajudes en matèria de serveis socials per a 1997. [97/X5807]  
Amb data de 29 de novembre de 1996 (DOGV núm. 2.880) va ser publicada l'Ordre de 14 de novembre de 1996, de la Conselleria de Treball i Afers Socials, per la qual es regulen i es convoquen les ajudes en matèria de serveis socials per a 1997, entre les quals s'inclouen les ajudes per al manteniment de centres i/o concerts de places de Serveis Socials Especialitzats-Sector Discapacitats.  
Després de la publicació de la Llei de Pressupostos de la Generalitat Valenciana per a l'exercici de 1997 (DOGV núm. 2.900, de 31 de desembre de 1996), i segons allò que estableix en l'article 47 de la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juny de 1991, es procedeix a publicar la línia pressupostària destinada a finançar les citades ajudes, incloses en l'Ordre de referència, així com el sistema de pagament i la seua justificació, d'acord amb l'establert en l'article 33.2 de la Llei 4/96, de Pressupostos de la Generalitat Valenciana per a 1997.  
Per tot això, fent ús de les facultats que em confereix la Llei 5/1983, de 30 de desembre, de Govern Valencià,  
ORDENE  
Article 1. Determinació dels crèdits  
Les ajudes per a manteniment de centres i/o concerts de places de Serveis Socials Especialitzats-Sector Discapacitats, incloses en l'Ordre de 14 de novembre de 1996, de la Conselleria de Treball i Afers Socials, per la qual es regulen i es convoquen les ajudes en matèria de serveis socials per a 1997 (DOGV núm. 2.880, de 29.11.96), seran finançades per la Conselleria de Treball i Afers Socials per una quantia màxima d'3.825.350.045 pessetes., amb càrrec a la línia de subvenció 4,12 (cod. comptable 676): "Serveis Socials Especialitzats-Discapacitats", del Programa 313.10 Serveis Socials, aprovat per la Llei de Pressupostos de la Generalitat Valenciana per a l'exercici de 1997.  
Els crèdits assignats tenen caràcter màxim i no es podran concedir subvencions una vegada exhaurits aquests, circumstància que caldrà publicar al Diari Oficial de la Generalitat Valenciana. Si, com a conseqüència de transferències de fons, es veieren incrementats aquests crèdits, es donarà publicitat a aquest increment al Diari Oficial de la Generalitat Valenciana.  
Article 2. Determinació del sistema de pagament i justificació de les ajudes  
Tal com disposa l'article 33.2 de la Llei 4/96 de Pressupostos de la Generalitat Valenciana per a 1997, aquest tipus d'ajudes s'abonarà per avançaments mensuals. La justificació de la suma lliurada s'efectuarà per trimestre vençut i caldrà aportar, a aquest efecte, la documentació acreditativa de l'efectiva i correcta aplicació per part del beneficiari de la totalitat de la despesa que s'haurà produït en el trimestre corresponent. Aquesta justificació s'haurà de produir durant el primer mes del trimestre següent, és a dir, en els mesos d'abril, juliol i octubre, de tal manera que l'import corresponent al mes de maig, agost i novembre quedarà condicionat a aquesta justificació. En el supòsit que la justificació corresponent als tres primers trimestres siga inferior a l'import avançat en aquest període, la diferència es descomptarà dels pagaments corresponents als mesos de novembre i desembre. La justificació total de l'exercici de 1997 haurà de ser com a mínim igual al cost estimat fixat en la resolució. En cas que no s'assolesca aquesta quantitat, la subvenció serà minorada proporcionalment. Si una vegada minorada la subvenció, la quantia resultant és superior a l'import abonat fins el moment, tindrà lloc un últim pagament per mitjà del qual es procedirà a la liquidació de la quantia pendent.  
Article 3. Fixació del termini per justificar  
S'estableix el dia 28 de febrer de 1998 com a termini màxim de justificació de les ajudes regulades en l'ordre.  
Addicionalment al que disposa l'article 56 de l'Ordre de 14 de novembre de 1996, la direcció territorial de Treball i Afers Socials competent podrà requerir al beneficiari de la subvenció tots els documents, factures, manaments de pagament, etc., que estime oportuns per justificar la quantia de la despesa efectuada per aquest, en relació amb l'objecte subvencionat.  
València, 17 de febrer de 1997  
El conseller de Treball i Afers Socials  
JOSÉ SANMARTÍN ESPLUGUES